**2018/2019. TANÉVI ATLÉTIKA DIÁKOLIMPIA**

**II-III-IV. kcs. Többpróba bajnokság**

**RÁCKEVE-SZIGETSZENTMIKLÓS KÖRZETI DÖNTŐ**

**KISKUNLACHÁZA ÁLTALÁNOS ISKOLA**

**2019. április 30. 9 óra**

***A bajnokság célja***: Pest megyei döntőre a továbbjutás eldöntése.

***Versenyszámok:***

***II. kcs.*** (2008-2009)

Összetett egyéni és csapatverseny versenyszámai: 60 m, kislabdahajítás, távolugrás (60 cm-es sávból), 4x100 m

Csapatösszeállítás: a csapat 6 főből áll, öt fő eredménye számít, mint csapateredmény.

***III. kcs***. (2006-2007)

Négypróba egyéni és csapatverseny versenyszámai: 60 m, kislabdahajítás, távolugrás (60 cm-es sávból), 600 m

Csapatösszeállítás: a csapat 6 főből áll, öt fő eredménye számít, mint csapateredmény.

***IV. kcs.*** (2004-2005)

Ötpróba egyéni és csapatverseny versenyszámai: 100m, 800m, távolugrás, súlylökés (fiúk 4 kg, leányok 3 kg), kislabdahajítás

Csapatösszeállítás: a csapat 6 főből áll, öt fő eredménye számít, mint csapateredmény.

***Nevezés***: A Magyar Diáksport Szövetség internetes honlapján (www.mdsz.hu)

Jelentkezés a versenyen: Az első versenyszám előtt 30 perccel.

***Igazolás:***

• Diákigazolvánnyal (elvesztése, megrongálódása esetén az oktatási intézmény igazgatója által kiállított és lepecsételt, fényképpel ellátott iskolalátogatási igazolással), az internetes nevezés alapján kinyomtatott, az iskola igazgatója által aláírt és pecséttel ellátott, egyéni, vagy csapatnevezési lappal. • A Diákolimpia® versenyein az egyéni versenyzők és a csapatok olyan felkészítő pedagógussal vagy csapatvezetővel kötelesek megjelenni, aki a nevezési lapon fel van tüntetve, vagy az iskola által kiállított munkáltatói igazolással vagy megbízólevéllel rendelkező személy. A kísérő az adott rendezvényen versenyzőként nem szerepelhet. A fenti feltételeknek megfelelő kísérő hiányában az egyéni versenyző vagy a csapat az adott versenyen nem jogosult részt venni.

***Egyéb:***

A kiírásban nem szereplő valamennyi szakmai kérdésben az MDSZ és a MASZ versenyszabályai érvényesek.

Elveszett tárgyakért, felszerelésekért felelősséget nem vállalunk.

Kiskunlacháza, 2019. 03. 29.

 Varga Zoltán

 körzetvezető